屙缸场个砌法是先搭一只大缸伏勒地壤里头做屙缸，缸口搭地壤介齐平，或者稍微高眼。接下来用一块长门板（或者用毛竹拼拢成板介样子）打横竖起安勒缸口正当中，用东西搭板固定。板第一要肯定比缸个直径长，否则翻进；第二上头该面要圆滑，因为该头要做屁股个。再用别样个木板搭缸口一边盖牢，该是踏脚板。然后搭上头打围墙，砌个小屋间，砌勒有踏脚板该半边个屙缸上头，该一是挡风挡雨，二是射辰光别人无没看见。人大便个辰光，就是脚骨安勒脚踏板上头，屁股坐勒“屙缸梃子”（就是该块打横竖起个板）上头，屁眼刚好来勒无没脚踏板个该边，通过地球引力，正好笃勒屙缸里向。屙缸梃子是固定不会动个，踏脚板可以活动，方便个辰光人脚骨安上头；踏脚板夺掉，格么料勺好搭屙缸里向去撩屙，好去浇菜格当。

1808年5月3号(西班牙文:El tres de mayo de 1808 en Madrid or Los fusilamientos de la montaña del Príncipe Pío),是西班牙名画家方济各·德郭雅个经典代表作品。迭个作品是立在半岛战争辰光完成个。表现出马德里人民反抗法兰西第一帝国独裁者拿破仑军队，被捕后遭到枪毙个场面。整个画面阴郁，死者表情痛苦愤怒。反应画家对法国侵略个愤怒搭无奈。

文成县垃民国三十五年（1946年）十二月，从瑞安、青田、泰顺三县边区析置而成，以千古文豪刘基个谥号——“文成”而命名。县域形态似薯叶，东西搭南北距离各约40千米。最东点在田垄村，最西点在下后塘村，最南点在大路边村，最北点在金朱林场三根底林区。年平均气温18℃，年平均降水量1660毫米。

孙权令陆逊教育诸位皇子公子。伊歇孙权次子孙虑歡喜斗鸭。陆逊严肃个話：“君侯应当勤读经典，增加自家个新知，薄相昰排物事有啥些用？”孙虑隔手就拆脫斗鸭栏。射声校尉孙松是孙权弟弟孙翊个儿子，在公子中頂亲近孙权，佢弗整军纪，放纵士兵，陆逊当牢佢面擔佢手下罚以剃光头发。孙松曾有小过失，陆逊当面斥责佢，孙松脸色看起来弗服帖，陆逊看到佢脸色稍許缓和,问之：""爾弗因我粗鄙,多趟来访,以明过失,我便顺从爾个来意进尽忠言，为啥體爾却变面色？""孙松笑答：“我衹是也为自家个过失而生气,何裏敢有抱怨？“太子孙登个宾客南阳人谢景称赞刘廙先刑后礼个理论，陆逊呵斥谢景話：“礼治优於刑治，久为历史所证明，刘讷以琐屑个狡辩来歪曲先圣个教诲，完全是错误个。爾乃朝在东宫侍奉，应当遵奉仁义以显扬善言，像刘廙之谈弗必讲哉。”

今朝来Linus Torvalds帶領下，弗得了开发者共同參與開發搭維護Linux內核。理查·斯托曼領導個自由软件基金會，繼續提供大量支持Linux內核個GNU元件。一些個人搭企業開發個協力廠商個非GNU元件也提供對Linux內核個支援，伊點協力廠商元件包括大量個作品，有內核模組搭使用者應用程式搭庫等內容。Linux社區或企業儕推出一些重要個Linux發行版本，包括Linux內核、GNU元件、非GNU元件，搭其他形式個套裝软件、管理系統软件。

BOINC設有積分系统，積分間接反映志願者个貢獻。因为来BOINC上可以運行个專案千差萬别，比如專案A个工作包来某台電腦上需要3个小時完成，而專案B个工作包来該電腦上需要30個小時才能完成，顯然用完成个工作包个數目來衡量工作量是弗可行个；類似个，電腦性能也有差别，用CPU辰光來衡量工作量更是弗来事个。積分系统只能通過一定个算法得到志願者實際完成个計算量。

上海體育館，簡稱上體館，又名萬人體育館、萬體館、上海大舞臺，勒拉上海徐匯區，是一座室內多功能文化體育場館。體育館勒1975年建成，1976年投入使用，1999年正式改建爲文化體育多用場館。後首來嚜，勒2004年爲迎接世乒賽搭NBA中國賽再度翻新。交上海體育館毗鄰个還有上海游泳館、上海體育場兩個大型體育場館。

同济顶早是德国医生Erich Paulun勒勒1907年建个，当时叫德文医学堂。第二年名字改成功同济德文医学堂。“同济”是德文单词Deutsch勒海上海言话里向个谐音，另外还有“同舟共济”个意思勒里向。1910年学堂开设工科之后名字又改仔同济医工学堂。1917年变成华人个私立学堂，畀教育部直接管理，名字叫私立同济医工专门学校。后首勒海1923年改成功大学。1927年畀南京国民政府个教育部接手，成立国立同济大学。1937年开设理学院之后成为一只综合性个学堂。呆呆叫搿一年中国搭仔日本个战争开始了，葛末学堂只好搬到四川李庄去。后首到1946年个辰光回到上海。中华人民共和国成立之后，学堂又畀调整了老多趟数，2002年成为教育部985工程重点建设个高校。

这些人老早是奥斯曼帝国販奴活动个中间人，首先由伊拉个朵斯提：诺盖人捕到斯拉夫农民作为奴隶，随后交把伊拉，再装到船高头，送到奥斯曼帝国个各个奴隶市场。从15到18世纪，一共有超過300万斯拉夫人被贩卖到回教国家，这也是回教对外进行野蛮行径个一个典型表示。除脱贩卖奴隶，伊拉也欢喜抢劫村庄，来勒16世纪个辰光，伊拉经常对莫斯科周边进行洗劫。到17世纪，又经常打压乌克兰地区个农民，可谓作恶多端。

阿基米德（希腊语：Αρχιμήδης；前287年－前212年），古希腊数学家、物理学家、发明家、工程师、天文学家。出生於西西里岛个锡拉库扎，佢有曾到过亞歷山卓，据说佢在亞歷山卓时期发明了阿基米德式螺旋抽水机，乃朝咾埃及仍垃拉使用。第二次布匿战争辰光咾，罗马大军围攻锡拉库扎，阿基米德死垃罗马士兵之手。阿基米德对数学搭物理学个响极为深远，畀视为古希臘最杰出个科学家。佢搭牛頓搭高斯畀西方世界評價爲有史以來最偉大个三位數學家。

勒岛东北角子，有块只有石头组成个地方，叫毛东角（英文Morton角，注意搭现在名字Moreton稍微有点弗同）。居是因为搿辰光1770年五月份，James COOK(经常话“库克船长”)发现搿个岛，而且命名为Morton岛，后来变Moreton岛是因为后来工作人员拼写错脱哉。剩下来地方基本侪是沙子，岛浪还有一个“沙漠”，有处白相滑沙等活动。 岛浪基本侪是毛东岛国家公园个范围。最高峰是“暴风雨峰”(Mount Tempest)，有278米高，世界最高个沿海沙堆。

Dickinson, H. W. and Hugh Pembroke Vowles James Watt and the Industrial Revolution（published in 1943, new edition 1948 and reprinted in 1949. Also published in Spanish and Portuguese (1944) by the British Council）

欧元(Euro)，又叫欧罗，符号€，是欧盟里向16个国家个货币。搿19个国家是奥地利、比利时、芬兰、法国、德国、希腊、爱尔兰、意大利、卢森堡、荷兰、葡萄牙、斯洛文尼亚、西班牙、马耳他、塞浦路斯、斯洛伐克，拉脱维亚， 愛沙尼亞， 立陶宛 合称为欧元区。 1欧元＝100欧分（cent）。

元帝国立在东北亚个统治从吞并金国个传统势力范围之后开始，之后，就对高麗王朝搭日本國鎌倉幕府进行攻略，。高麗王朝从10世纪就开始统治朝鮮半島，到12世纪，逐步成为武人政权统治个傀儡。1250年代，蒙古无缘由对高丽开战，弗过高丽抵抗激烈，王室迁徙到外海个江华岛继续抵抗，蒙古一直朆完全征服高丽。所以，到1270年代挨末阶段，蒙古改变策略，采取怀柔，让高丽王室成为自家个藩属国，设置征东行省，高麗高宗遣子稱臣。